Елисавета Багряна
На море

chitanka.info

Додето виждаш, все вода —

безкрайно е морето.

Така безкрайно се синее

над него и небето.

В игри по пясъка горещ,

минаваха се дните,

във лодката, като във люлка,

се люшках над вълните.

Видях и параходи аз —

грамадни и могъщи —

с комини, стаи и салони,

като големи къщи…

Кога порасна аз голям,

реших моряк да стана,

със своя параход прославен

да плавам в океана.

Но дотогава има, знам,

дванадесет години,

а за сега ви дар донесох —

два джоба раковини…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.